Hrvatski košarkaši do 20 godina plasirali su se u finale Europskog prvenstva u košarci koje se održava u Njemačkoj te su time na najbolji mogući način nastavili sportsku bajku koja ne prestaje oduševljavati svijet.

U polufinalu su pobijedili domaću Njemačku rezultatom 69:61. Neizvjesnost je pratila cijelu utakmicu, a naši mladi su na kraju ipak uspjeli izboriti veliko finale, a tamo ih čeka reprezentacija Izraela, koja je u polufinalu uvjerljivo pobijedila Francuze 83:57.

Najbolji u hrvatskim redovima bili su igrač KK Splita Mate Kalajžić, koji je ugradio 18 poena, 9 skokova i 2 asistencije te igrač KK Cibone Krešimir Ljubičić, koji je ostvario 18 poena, 3 skoka i 2 asistencije.

Finale je na rasporedu sutra u 19:00 h.